વિશ્વમાં અનેક મુમુક્ષુઓ વેગન પદાર્થોજ ખાય છે. મુખ્યપણે જીવદયાને લક્ષમાં રાખીને તેમણે આ પ્રતિજ્ઞા અથવા તો નિર્ણય લીધો છે. શરૂઆતમાં તે સંયમ રાખવો અઘરો લાગે પણ પંચેન્દ્રિય અબોલ પશુઓ ઉપર થતી ક્રૂરતાનો વિચાર કરતાજ અંદરથી જીવ મક્કમ અને દ્રઢ થઇ જાય છે. આમ જીહ્વાઈન્દ્રિય ઉપર જીવ નિયંત્રણ લાવી પોતાના આત્માનું ભલું કરે છે. થોડી વાનગીઓ ખાઈને પણ જીવનમાં સંતુષ્ઠ રહેતા એ શીખી લે છે. તેનું ઉપાદાન બળવત્તર થતું જાય છે.